票站調查

票站調查即係喺選舉票站出口，見到啲人一投完票出嚟，即刻做對投票結果訪問嘅一種民意測驗。喺外國，做調查嘅機構通常係報章或者電子傳媒出錢請佢哋做，方便佢哋喺點票結果公布前，盡早估算投票結果，因為某啲地方點票可能要幾個鐘頭甚至幾日先至完成。票站調查另一個主要目的，係為咗可以分析同解讀選民嘅投票行為，立即知道選舉民情同形勢。所以，世界上好多學者都會同組織合作做票站調查，同埋分析有關嘅數據。

荷蘭社會學家兼政治家Marcel van Dam公認係票站調查嘅發明人，喺1967年2月15號嘅荷蘭議會選舉時首創票站調查。

功能 
皆因投票係唔記名投嘅，唯一可以知道唔同組群選民投票原因嘅方法，就係透過票站調查搜集數據。

響世界好多地方，票站調查會畀人用嚟作為檢驗有冇選舉舞弊嘅其中一個指標。例子有2004年委內瑞拉公投、2004年烏克蘭總統選舉同2004年美國總統選舉。

誤差 
好似其他民意調查咁，票站調查一樣會有「誤差」。呢方面，最出名嘅案例係1992年英國國會大選。當時兩個票站調查都推算，選舉結果將會令國會內無一個政黨可以取得過半議席嘅情況，但係實際點票結果顯示，馬卓安領導嘅保守黨政府雖然議席大減，但都重可以靠些微少數可以獨自組成多數派政府。

票站調查嘅一個要害係選取調查對像時會有偏差。雖然一般嚟講，票站調查訪問嘅人數比民意調查更多，但係始終只係所有選民嘅一小部份。由於調查機構多數由傳媒贊助，而傳媒往往希望可以喺投票結束後第一時間公布投票嘅推算結果，調查機構唯有響投票結束前幾個鐘停止搜集數據以爭取時間整理推算，所以冇將投票最後一段時間計算在內，容易出現偏差。因為某啲選民，好似阿婆阿伯同師奶，比較鍾意響朝早投票，佢哋嘅意向可能會響票站中畀人不成比例咁放大咗。相反，晏啲投票嘅人就會被忽略。同時，選民願唔願接受訪問，以及會唔會如實咁講出自己嘅投票選擇，亦都會左右誤差幅度。

為咗減少誤差，過去有調查機構透過「pooling」方式，將各自搜集到嘅數據共同享用，以增加準確度。響2005年英國大選，英國廣播公司同獨立電視ITV就透過呢種方式，預測英國工黨響大選中贏得 66 席，脗合後來官方公布嘅選舉結果。響2007年澳洲大選，澳洲多間傳媒機構亦透過共享數據方式，準確預測到澳洲工黨以百分之五十三嘅得票率擊敗執政聯盟。

爭議 
以往，有唔少批評指票站調查嘅結果若果係喺投票結束前披露，會影響選舉結果。就以1980年美國總統選舉為例，NBC電視台響美國東岸時間夜晚八點十五分，根據同二萬人做嘅票站調查，就宣稱共和黨總統候選人朗奴．列根會勝出。因為當時響美國西岸，時間係下晝五點十五分，投票重未完，所以有人質疑披露票站調查數據影響咗選舉結果。另外，響2004年美國總統大選，亦有人喺投票結束前，透過互聯網披露票站調查結果，重一度預言民主黨總統候選人克里會贏。

規管 
英國、加拿大同澳洲維多利亞省等地方，都將喺投票結束前公布票站調查結果列為刑事罪行，違反者可被罰款甚至監禁。某啲國家，好似新加坡咁，就直頭立法禁止發布票站調查結果。

喺香港，冇法例規範進行票站調查機構，要將涉及票站調查嘅財政開支，同埋委聘佢哋做票站調查嘅客戶名稱公開，所以票站調查仍然有好多唔透明嘅地方，部份機構經常畀人質疑做票站調查，背後有政治動機。

香港概況

早期 
由1991年立法局首次進行分區直選開始，就有人響香港舉行嘅選舉做票站調查，當中以香港大學民意研究計劃最出名。2004年，選舉管理委員會為咗增加票站調查機構嘅透明度，公布全部報請進行票站調查機構嘅機構名同工作人員嘅名，外界先至可以掌握票站調查機構嘅情況。

2004年立法會選舉 
2004年立法會選舉期間，一共有七間機構做票站調查，分別係香港大學民意調查計劃、香港大學學生研究隊、香港政策研究所、荃灣青年議會、香港社會及經濟研究所、香港青年協進會。根據香港大學民意研究計劃鍾庭耀博士嘅統計，呢七個機構所調查嘅範圍同動用嘅人力資源如下：

2007年區議會選舉 
2007年區議會選舉，進行票站調查嘅機構，包括香港大學民意研究計劃、香港社會監察、香港發展研究學會、香港社區研究中心、社區研究學會、社會事務調查協會同香港選舉策略研究社等：

有報紙揭發，部份做票站調查嘅機構，疑似有政治聯繫：

香港社會監察：冊地址喺牛池灣曉暉花園一個住宅單位，業主之一係民建聯黃大仙統籌主任鄧秀玲。鄧秀玲響2004年曾以香港社會及經濟研究所名義作票站調查。
 香港發展研究學會：冊地址喺油麻地基利商業大廈一商業單位，同香港青年協進會、中山大學法律系香港同學會共用會址，但係單位外就冇研究學會招牌。香港青年協進會主席楊子熙係民建聯區議員。
 香港社區研究中心：冊地址喺元朗育路寶城洋樓一單位，單位業主係新界社團聯會元朗地區委員會成員胡春月。
 社區研究協會：冊地址喺大埔富雅花園一住宅單位，業主鄺錦榮係沙田青年協會會長，又係工聯會屬下花卉職工會成員。
 社會事務調查協會2007年立法會補選 
響2007年12月，立法會港島區補選，進行票站調查機構包括：香港調查研究中心、香港大學、香港選舉策略研究社同香港社區發展網絡。

2008年立法會選舉 
響2008年立法會選舉，有以下調查機構做票站調查：

各個調查機構嘅負責人分別係鍾庭耀、吳文濤、麥燕薇、胡春月、劉淑雯……。

2011年區議會選舉 
2011年區議會選舉，進行票站調查嘅機構，包括香港大學民意研究計劃、香港社會監察、香港研究協會、香港社區研究中心、民意咨詢中心有限公司、南區民生促進會、盧曼思、龍星雲同蕭詠欣：

各個調查機構嘅負責人分別係鍾庭耀、徐德明、麥燕薇、胡春月、潘儉群、陳子陞……。有網民指出，香港研究協會百幾個東區嘅調查員當中，起碼有一半嘅個名同培僑中學、福建中學及漢華中學嘅學生相同，甚至有培僑中學老師嘅名字。

2012年立法會選舉 
響2012年立法會選舉，有以下調查機構做票站調查：

各個調查機構嘅負責人分別係鍾庭耀、徐德明、麥燕薇、胡春月及潘儉群。部份機構被指有親中背景，引起杯葛票站調查嘅行動，以防止俾人將票站調查用作配票工具。

2015年區議會選舉 
2015年區議會選舉，進行票站調查嘅機構，包括香港大學民意研究計劃、香港研究協會、香港社區研究中心同香港社會監察。

各個調查機構嘅負責人分別係李偉健、麥燕薇、胡春月同埋彭諾瑤。

2016年立法會選舉 
響2016年立法會選舉，有以下調查機構做票站調查：

各個調查機構嘅負責人分別係李偉健、吳偉民、梁浩文。香港研究協會嘅調查員，被被指同左派學校漢華中學、培僑中學嘅畢業生姓名相同。

香港社會監察
 香港社區研究中心
 香港調查研究中心
 香港研究協會

拎 
 香港選舉委員會票站調查指引
 選定地方對票站調查的規管
 政府當局就2007年區議會選舉票站調查提供進一步資料的文件
 Submission on "Exit Polls in Hong Kong" from Dr. Robert Ting-yiu Chung
 Comparative Study of laws and regulations restricting the publication of electoral opinion polls, Article 19 (2003)

選舉